title: A Bizottság (EU) 2018/680 határozata (2018. május 2.) a beltéri takarítási szolgáltatások uniós ökocímkéjének odaítélésére vonatkozó kritériumok megállapításáról (az értesítés a C(2018) 2503. számú dokumentummal történt) (EGT-vonatkozású szöveg. )

text:
               4.5.2018

               HU

               Az Európai Unió Hivatalos Lapja

               L 114/22

         A BIZOTTSÁG (EU) 2018/680 HATÁROZATA
   (2018. május 2.)
   a beltéri takarítási szolgáltatások uniós ökocímkéjének odaítélésére vonatkozó kritériumok megállapításáról

         (az értesítés a C(2018) 2503. számú dokumentummal történt)

   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
   az Európai Unió ökocímkézésért felelős bizottságával folytatott konzultációt követően,
   mivel:

               (1)

               a 66/2010/EK rendelet meghatározza az önkéntes uniós ökocímke-rendszer létrehozásának és alkalmazásának szabályait, amely rendszer azokat az árukat és szolgáltatásokat kívánja népszerűsíteni, amelyek kiemelkedő környezetvédelmi teljesítménnyel rendelkeznek.

               (2)

               A 66/2010/EK rendelet úgy rendelkezik, hogy az uniós ökocímke odaítélésének konkrét kritériumait termékcsoportonként kell megállapítani.

               (3)

               A beltéri takarítási szolgáltatásokra vonatkozó uniós ökocímke-kritériumok kidolgozására a hivatásos takarítási ágazat iparági képviselői tettek javaslatot. Ennek alapján a Bizottság kezdeményezte és irányította e kritériumok kidolgozását.

               (4)

               Helyénvaló kidolgozni a beltéri takarítási szolgáltatásokra vonatkozó uniós ökocímke-kritériumokat az alacsony környezeti hatással bíró tisztítószerek és takarítóeszközök használatának, a személyzet környezetvédelmi kérdésekről való képzésének, egy környezetközpontú irányítási rendszer alapjainak és a hulladék helyes szelektív gyűjtésének előmozdítása céljából.

               (5)

               A termékcsoport innovációs ciklusára tekintettel a beltéri takarítási szolgáltatásokra vonatkozó kritériumoknak, valamint a kapcsolódó értékelési és ellenőrzési követelményeknek az e határozatról szóló értesítés dátumától számítva öt évig célszerű érvényben maradniuk.

               (6)

               A termékcsoporthoz rendelt kód az uniós ökocímke nyilvántartási számának szerves részét képezi. Ahhoz, hogy az illetékes testületek uniós ökocímke-nyilvántartási számot tudjanak adni az uniós ökocímke-kritériumoknak megfelelő beltéri takarítási szolgáltatásoknak, kódszámot kell hozzárendelni a szóban forgó termékcsoporthoz.

               (7)

               E határozat rendelkezései összhangban vannak a 66/2010/EK rendelet 16. cikkével létrehozott bizottság véleményével,

         ELFOGADTA EZT A HATÁROZATOT:
   1. cikk
   (1)   A „beltéri takarítási szolgáltatások” termékcsoport olyan rutinszerű hivatásos takarítási szolgáltatások nyújtását foglalja magában, amelyeket beltéren, kereskedelmi, intézményi vagy más, a nyilvánosság számára elérhető épületekben és magántulajdonú ingatlanokban végeznek. A takarítási szolgáltatások terület szerint végezhetők többek között irodahelyiségekben, szaniterhelyiségekben és a nyilvánosság számára elérhető kórházi területeken, például folyosókon, várótermekben és pihenőszobákban.
   (2)   Emellett magában foglalja az olyan üvegfelületek tisztítását, amelyek erre kialakított felszerelés vagy gép használata nélkül elérhetők.
   (3)   Ez a termékcsoport nem foglalja magában a termelési helyeken végzett fertőtlenítési vagy takarítási tevékenységeket, illetve azokat a tevékenységeket, amelyekhez a tisztítószereket az ügyfél biztosítja.
   2. cikk
   E határozat alkalmazásában:
   1.   „rutinszerű hivatásos takarítási szolgáltatások”: legalább havonta egyszer végzett hivatásos takarítási szolgáltatások az üvegtisztítás kivételével, amely akkor tekinthető rutinszerűnek, ha legalább háromhavonta egyszer végzik;
   2.   „hígítatlan tisztítószerek”: olyan tisztítószerek, amelyeket használat előtt fel kell hígítani, és amelyek hígítási aránya legalább 1:100;
   3.   „takarítóeszközök”: takarításhoz használt újrafelhasználható kellékek, úgymint törlőkendők, felmosók és vödrök;
   4.   „mikroszálas”: szálanként egy denier-nél vagy decitexnél vékonyabb finomságú szintetikus szál;
   5.   „a kérelmező telephelye”: az a hely, ahol a kérelmező a tevékenységével összefüggő adminisztratív és szervezeti feladatokat ellátja;
   6.   „uniós ökocímkével rendelkező beltéri takarítási feladatok”: személyzet által egy beltéri rutinszerű takarítási szolgáltatás részeként végzett feladatok.
   3. cikk
   (1)   A 66/2010/EK rendelet szerinti uniós ökocímke megszerzéséhez a szolgáltatásnak az e határozat 1. cikkében meghatározott „beltéri takarítási szolgáltatások” termékcsoportba kell tartoznia, valamint teljesítenie kell az e határozat mellékletében meghatározott kapcsolódó értékelési és ellenőrzési követelményeket és az alábbi feltételeket:

               a)

               az e határozat mellékletében meghatározott minden egyes kötelező kritériumnak megfelel;

               b)

               az e határozat mellékletében meghatározott választható kritériumok közül megfelel annyinak, amennyivel legalább 14 pontot elér;

               c)

               külön könyvelést vezet az ugyanazon gazdasági szereplő által nyújtott egyéb, e határozat hatálya alá nem tartozó szolgáltatásokról, ideértve az e határozatban megállapított követelményeknek nem megfelelő egyéb beltéri takarítási szolgáltatásokat is.

         (2)   A beltéri takarítási szolgáltatásokra vonatkozó uniós ökocímkével rendelkező gazdasági szereplő nem nyújthat olyan egyéb szolgáltatásokat, amelyek nem tartoznak az uniós ökocímke hatálya alá, kivéve, ha az uniós ökocímke hatálya alá tartozó beltéri takarítási szolgáltatásokat a gazdasági szereplő olyan részlege, leányvállalata, fióktelepe vagy osztálya nyújtja, amely egyértelműen elkülönül tőle, és külön könyvelést vezet.
   A szóban forgó gazdasági szereplő által nyújtott bármely egyéb, e határozat hatálya alá nem tartozó szolgáltatásra – köztük az e határozatban megállapított követelményeknek nem megfelelő egyéb beltéri takarítási szolgáltatásokra – nem vonatkozik a beltéri takarítási szolgáltatásokra vonatkozó uniós ökocímke, és azokat nem szabad az ökocímkével hirdetni.
   (3)   Amennyiben a beltéri takarítási szolgáltatásokra vonatkozó uniós ökocímkével rendelkező gazdasági szereplő alvállalkozókat von be az ilyen szolgáltatások nyújtásába, az alvállalkozóknak is rendelkezniük kell beltéri takarítási szolgáltatásokra vonatkozó uniós ökocímkével.
   4. cikk
   A „beltéri takarítás szolgáltatások” termékcsoportra vonatkozó kritériumok, valamint a kapcsolódó értékelési és ellenőrzési követelmények az e határozatról szóló értesítés dátumától kezdve öt évig érvényesek.
   5. cikk
   Adminisztratív célokra a „beltéri takarítási szolgáltatások” termékcsoporthoz rendelt kódszám: 052.
   6. cikk
   Ennek a határozatnak a tagállamok a címzettjei.

      Kelt Brüsszelben, 2018. május 2-án.

            a Bizottság részéről

         Karmenu VELLA

            a Bizottság tagja

      (1)  HL L 27., 2010.1.30., 1. o.

      MELLÉKLET

         A „BELTÉRI TAKARÍTÁSI SZOLGÁLTATÁSOK” TERMÉKCSOPORTRA VONATKOZÓ UNIÓS ÖKOCÍMKE-KRITÉRIUMOK, VALAMINT ÉRTÉKELÉSI ÉS ELLENŐRZÉSI KÖVETELMÉNYEK

      KERETRENDSZER
      KRITÉRIUMOK
      Az uniós ökocímke beltéri takarítási szolgáltatások részére történő odaítélésére vonatkozó kritériumok a következők:

         Kötelező kritériumok

                  M1. kritérium:

                  Alacsony környezeti hatással bíró tisztítószerek használata

                  M2. kritérium:

                  A tisztítószerek adagolása

                  M3. kritérium:

                  Mikroszálas termékek használata

                  M4. kritérium:

                  A személyzet képzése

                  M5. kritérium:

                  A környezetközpontú irányítási rendszer alapjai

                  M6. kritérium:

                  A szilárd hulladék szelektív gyűjtése a kérelmező telephelyén

                  M7. kritérium:

                  Az uniós ökocímkén feltüntetett információk

         Választható kritériumok

                  O1. kritérium:

                  Alacsony környezeti hatással bíró tisztítószerek gyakori használata (maximum 3 pont)

                  O2. kritérium:

                  Hígítatlan tisztítószer-koncentrátumok használata (maximum 3 pont)

                  O3. kritérium:

                  Mikroszálas termékek gyakori használata (maximum 3 pont)

                  O4. kritérium:

                  Alacsony környezeti hatással bíró takarítóeszközök használata (maximum 4 pont)

                  O5. kritérium:

                  A porszívók energiahatékonysága (3 pont)

                  O6. kritérium:

                  A szolgáltató EMAS-bejegyzése vagy ISO 14001 szerinti tanúsítása (maximum 5 pont)

                  O7. kritérium:

                  A szilárd hulladék kezelése a takarítás helyszínén (2 pont)

                  O8. kritérium:

                  A szolgáltatás minősége (maximum 3 pont)

                  O9. kritérium:

                  A kérelmező tulajdonában álló vagy általa bérelt járműflotta (maximum 5 pont)

                  O10. kritérium:

                  A kérelmező tulajdonában álló vagy általa bérelt mosógépek hatékonysága (maximum 4 pont)

                  O11. kritérium:

                  Ökocímkével ellátott szolgáltatások és egyéb ökocímkével ellátott termékek (maximum 5 pont)

                  O12. kritérium:

                  Az ügyfél számára biztosított fogyóeszközök és elektromos kézszárító készülékek (maximum 3 pont)

            ÉRTÉKELÉS ÉS ELLENŐRZÉS
      A konkrét értékelési és ellenőrzési követelmények kritériumonként vannak megadva.
      Amennyiben a kérelmezőnek egy kritériumnak való megfelelés igazolására nyilatkozatokat, dokumentációkat, elemzéseket, vizsgálati jelentéseket vagy egyéb bizonyítékot kell benyújtania, azok származhatnak a kérelmezőtől és/vagy annak beszállítójától/beszállítóitól és/vagy azok alvállalkozójától/alvállalkozóitól stb.
      Az illetékes testületeknek elsősorban a vizsgáló- és kalibrálólaboratóriumokra vonatkozó harmonizált szabvány szerint akkreditált szervezetek által kiállított tanúsítványokat és a termékek, folyamatok és szolgáltatások tanúsítását végző szervezetekre vonatkozó harmonizált szabvány szerint akkreditált szervezetek által végzett ellenőrzéseket kell elismerniük. Az akkreditálást a 765/2008/EK európai parlamenti és tanácsi rendeletnek (1) megfelelően kell végezni.
      Az Európai Parlament és a Tanács 1221/2009/EK rendelete (2) keretében benyújtott környezetvédelmi nyilatkozatokból származó információkat az előző bekezdésben említett tanúsítványokat helyettesítő bizonyítási eszköznek kell tekinteni.
      Az egyes kritériumokra vonatkozóan megadott vizsgálati módszerektől eltérő módszerek is alkalmazhatók, amennyiben egyenértékűségüket a kérelmet elbíráló illetékes testület elfogadja.
      Az illetékes testületek a fentieket igazoló dokumentációt kérhetnek, továbbá független ellenőrzéseket is végezhetnek.
      Az ökocímke odaítélése előtt az illetékes testületek helyszíni ellenőrző látogatást végeznek a kérelmező telephelyén, és legalább egy helyszíni ellenőrző látogatást az egyik takarítási helyszínen a nyújtott takarítási szolgáltatás tekintetében.
      Az uniós ökocímke megszerzését követően a kérelmező köteles rendszeres időközönként benyújtani az illetékes testület számára azon takarítási helyszínek listáját, ahol uniós ökocímke szerinti takarítási szolgáltatást végez, minden helyszínre vonatkozóan feltüntetve a takarítás első és utolsó napját. Az új takarítási helyszínek bejelentései közötti időszak nem haladhatja meg a négy hónapot, kivéve, ha a kérelmező nem kötött új szerződést. Az illetékes testület az ökocímke odaítélési időszakában rendszeresen nyomon követő helyszíni látogatásokat tehet a kérelmező telephelyein vagy a takarítási helyszíneken.
      Az uniós ökocímke odaítélésének előfeltétele, hogy a szolgáltatások megfeleljenek azon ország(ok) valamennyi jogi követelményének, amely(ek)ben a „beltéri takarítási szolgáltatások” megvalósulnak. A vállalkozásnak a nemzeti és/vagy helyi törvények előírásainak megfelelően kell működnie és bejegyezve lennie, személyzetét pedig jogszerűen kell foglalkoztatnia, és számára biztosítási fedezetet kell nyújtania. Ehhez az alkalmazottaknak a nemzeti jognak megfelelő érvényes írásbeli munkaszerződéssel kell rendelkezniük, legalább a kollektív szerződésekben megállapított nemzeti vagy regionális minimálbérben kell részesülniük (kollektív szerződés hiányában az alkalmazottak részére legalább a nemzeti vagy regionális minimálbért biztosítani kell), a munkaidejüket pedig a nemzeti jogszabályoknak megfelelően kell megállapítani.
      A kérelmezőnek nyilatkoznia kell arról, és független ellenőrzés vagy – a nemzeti adatvédelmi jogszabályok sérelme nélkül – igazoló dokumentumok révén (pl. az írásbeli szociálpolitikai megállapodás másolata, a szerződések másolatai, igazolás a munkavállalók nemzeti biztosítási rendszerben való nyilvántartásba vételéről, a helyi önkormányzat munkaügyi felügyeletének/ügynökségének hivatalos dokumentációjában/nyilvántartásában rögzített alkalmazottak nevéről és számáról) igazolnia kell, hogy a szolgáltatás megfelel a szóban forgó követelményeknek.
      Emellett az illetékes testület a helyszíni ellenőrző látogatások során véletlenszerű alapon elbeszélgetéseket folytathat a munkavállalókkal.
      KÖTELEZŐ KRITÉRIUMOK

         M1. kritérium:   Alacsony környezeti hatással bíró tisztítószerek használata

      Ez a kritérium kizárólag az uniós ökocímkével rendelkező beltéri takarítási szolgáltatásokhoz közvetlenül felhasznált termékekre vonatkozik. A kérelmezőnek mind az M1.a), mind az M1.b) kritériumokat teljesítenie kell.

         M1.a)   Uniós ökocímkével vagy ISO I. típusba tartozó más címkével ellátott termékek

      Az egy év alatt elhasznált összes tisztítószer beszerzéskori mennyiségének legalább 50 %-a – a vizes törlőkendők, az egyéb előre benedvesített termékek és a felmosók (mosási eljárás során történő) vízhatlanná tételére és tartósítására szolgáló termékek kivételével – rendelkezik a Bizottság (EU) 2017/1217 határozata (3) szerinti, kemény felületekre szánt tisztítószerek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével.

         Értékelés és ellenőrzés

      A kérelmező évente adatokat (kereskedelmi megnevezés és a termékek mennyisége) és dokumentumokat (köztük kapcsolódó számlákat vagy helyszíni leltárt) szolgáltat, amelyeken megjelöli az uniós ökocímkével rendelkező beltéri takarítási szolgáltatásokat biztosító szerződések teljesítéséhez alkalmazott tisztítószereket.Uniós ökocímkével rendelkező termékek használata esetén a kérelmezőnek be kell nyújtania az uniós ökocímke tanúsítványának és/vagy a csomagoláson feltüntetett címkének a másolatát, amely tanúsítja, hogy azt az (EU) 2017/1217 határozattal összhangban ítélték oda.
      Amennyiben más, ISO I. típusba tartozó címkével ellátott termékeket használnak, a kérelmezőnek be kell nyújtania az I. típusú címke tanúsítványának és/vagy a csomagoláson feltüntetett címkének a másolatát.

         M1.b)   Veszélyes anyagok

                  i.

                  A kemény felületekre szánt tisztítószerek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével nem rendelkező egyetlen termék sem tartalmazhat semmilyen koncentrációban a kemény felületekre szánt tisztítószerekre vonatkozó 4. uniós ökocímke-kritérium a) pontjának i. alpontjában felsorolt anyagokat.

                  ii.

                  A kemény felületekre szánt tisztítószerek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével nem rendelkező termékek nem tartalmazhatnak a kemény felületekre szánt tisztítószerekre vonatkozó 4. uniós ökocímke-kritérium a) pontjának ii. alpontjában felsorolt anyagokat az ott megadottnál nagyobb koncentrációban.

                  iii.

                  A kemény felületekre szánt tisztítószerek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével nem rendelkező termékek nem lehetnek az 1272/2008/EK európai parlamenti és tanácsi rendelet (4) és az alábbi táblázatban felsorolt figyelmeztető mondatok értelmezése szerint akut toxicitású, célszervi toxicitású, légzőszervi vagy bőrszenzibilizáló, rákkeltő, mutagén vagy reprodukciót károsító vagy a környezetre veszélyes besorolású, illetve ennek megfelelően címkézett anyagok.
                  A vizes törlőkendőknek és egyéb előre benedvesített termékeknek is meg kell felelniük ennek a követelménynek.

         A veszélyességi osztályozás korlátozásai és kategóriái

                  Akut toxicitás

                  1. és 2. kategória

                  3. kategória

                  H300 Lenyelve halálos

                  H301 Lenyelve mérgező

                  H310 Bőrrel érintkezve halálos

                  H311 Bőrrel érintkezve mérgező

                  H330 Belélegezve halálos

                  H331 Belélegezve mérgező

                  H304 Lenyelve és a légutakba kerülve halálos lehet

                  EUH070 Szembe kerülve mérgező

                  Célszervi toxicitás

                  1. kategória

                  2. kategória

                  H370 Károsítja a szerveket

                  H371 Károsíthatja a szerveket

                  H372 Ismétlődő vagy hosszabb expozíció esetén károsítja a szerveket

                  H373 Ismétlődő vagy hosszabb expozíció esetén károsíthatja a szerveket

                  Légzőszervi és bőrszenzibilizáció

                  1A. kategória

                  1B. kategória

                  H317 Allergiás bőrreakciót válthat ki

                  H317 Allergiás bőrreakciót válthat ki

                  H334 Belélegezve allergiás és asztmás tüneteket és nehéz légzést okozhat

                  H334 Belélegezve allergiás és asztmás tüneteket és nehéz légzést okozhat

                  Rákkeltő, mutagén vagy reprodukciót károsító

                  1A. és 1B. kategória

                  2. kategória

                  H340 Genetikai károsodást okozhat

                  H341 Feltehetően genetikai károsodást okoz

                  H350 Rákot okozhat

                  H351 Feltehetően rákot okoz

                  H350i Belélegezve rákot okozhat

                  H360F Károsíthatja a termékenységet

                  H361f Feltehetően károsítja a termékenységet

                  H360D Károsíthatja a születendő gyermeket

                  H361d Feltehetően károsítja a születendő gyermeket

                  H360FD Károsíthatja a termékenységet. Károsíthatja a születendő gyermeket

                  H361fd Feltehetően károsítja a termékenységet. Feltehetően károsítja a születendő gyermeket

                  H360Fd Károsíthatja a termékenységet. Feltehetően károsítja a születendő gyermeket

                  H362 A szoptatott gyermeket károsíthatja

                  H360Df Károsíthatja a születendő gyermeket. Feltehetően károsítja a termékenységet

                  A vízi környezetre veszélyes

                  1. és 2. kategória

                  3. és 4. kategória

                  H400 Nagyon mérgező a vízi élővilágra

                  H412 Ártalmas a vízi élővilágra, hosszan tartó károsodást okoz

                  H410 Nagyon mérgező a vízi élővilágra, hosszan tartó károsodást okoz

                  H413 Hosszan tartó ártalmas hatást gyakorolhat a vízi élővilágra

                  H411 Mérgező a vízi élővilágra, hosszan tartó károsodást okoz

                  Veszélyes az ózonrétegre

                  H420 Veszélyes az ózonrétegre

         Értékelés és ellenőrzés:

      i. és ii. pont: A kérelmező köteles aláírt megfelelőségi nyilatkozatban megerősíteni – a beszállítók nyilatkozatait is mellékelve –, hogy a felsorolt anyagok semmilyen koncentrációban vagy a megadottnál nagyobb koncentrációban nem szerepelnek a termék összetételében.
      iii. pont: A kérelmező köteles megfelelőségi nyilatkozatban megerősíteni – az összes termék biztonsági adatlapját is mellékelve –, hogy ezek nem rendelkeznek a kemény felületekre szánt tisztítószerek uniós ökocímkéjével vagy más, ISO I. típusba tartozó címkével.

         M2. kritérium:   A tisztítószerek adagolása

      Az uniós ökocímkével rendelkező takarítási szolgáltatásokat végző személyzetnek hozzáférést kell biztosítani az alkalmazott tisztítószerek megfelelő adagolóeszközeihez és higítóberendezéseihez (pl. automata adagolók, mérőpoharak/kupakok, kézi pumpák, szprék) a takarítás helyszínén vagy a kérelmező telephelyén. Ezenkívül hozzáférést kell biztosítani a helyes adagolást és hígítást tartalmazó, megfelelő utasításokhoz.

         Értékelés és ellenőrzés

      A kérelmező köteles az ennek a kritériumnak való megfelelőséget igazoló nyilatkozatot benyújtani, mellékelve a rendelkezésre bocsátott berendezések jegyzékét és a személyzet számára biztosított, helyes adagolási és hígítási utasításokat tartalmazó megfelelő dokumentációt.

         M3. kritérium:   Mikroszálas termékek használata

      Ez a kritérium kizárólag az uniós ökocímkével rendelkező beltéri takarítási szolgáltatásokhoz közvetlenül felhasznált nem eldobható, textilanyagból készült takarítóeszközökre vonatkozik.
      Az évente felhasznált, textilanyagból készült takarítóeszközök (pl. törlőkendők, felmosófejek) legalább 50 %-ának mikroszálas anyagból kell készülniük.

         Értékelés és ellenőrzés

      A kérelmező évente adatokat (a termékek típusa és mennyisége) és dokumentumokat (köztük kapcsolódó számlákat vagy helyszíni leltárt) szolgáltat, amelyeken megjelöli a felhasznált, textilanyagból készült takarítóeszközöket és azt, hogy melyik textilanyagból készült takarítóeszköz készült mikroszálas anyagból.

         M4. kritérium:   A személyzet képzése

      A kérelmező információkat – köztük írásbeli eljárásokat vagy kézikönyveket – és képzéseket biztosít az uniós ökocímkével rendelkező takarítási szolgáltatásokat végző személyzet és az ezeket a takarítási feladatokat felügyelő vezetők számára. A képzés az alábbi területeket fedi le, amennyiben azok az alkalmazott által végzett feladatok szempontjából relevánsak:

                  —

                  A személyzet felvilágosítása az uniós ökocímke jelentéséről, és hogy ez milyen következményekkel jár a takarítási szolgáltatásokra nézve.

                  Tisztítószerek:

                              —

                              A személyzet képzése az egyes takarítási feladatok esetében alkalmazandó helyes termékadagolásról.

                              —

                              A személyzet képzése a hígítatlan tisztítószerek helyes hígítási arányáról és a megfelelő adagolóeszközök használatáról.

                              —

                              A személyzet képzése a tisztítószerek helyes tárolásáról.

                              —

                              A képzésnek tartalmaznia kell a használt tisztítószerek körének minimálisra csökkentését,annak érdekében, hogy minimalizálják a tisztítószerek túlzott vagy helytelen használatával járó kockázatokat.

                  Energiatakarékosság:

                              —

                              A személyzet képzése arra, hogy ne meleg vizet használjanak a termékek hígítására, hacsak a termék gyártója másként nem rendelkezik.

                              —

                              Adott esetben a személyzet képzése az ipari és a háztartási mosógépek megfelelő programjai és hőmérsékletének beállítására.

                              —

                              Adott esetben a személyzet képzése feladatuk végeztével a világítás lekapcsolására.

                  Víztakarékosság:

                              —

                              A személyzet képzése a mikroszálas termékek használatára, hogy ahol lehetséges, minimalizálják a víz és a tisztítószerek használatát.

                  Hulladék:

                              —

                              A személyzet képzése tartós és újrafelhasználható takarítóeszközök használatára és az egyszer használható takarítási tartozékok (pl. kesztyűk) használatának minimálisra csökkentésére, amennyiben ez nem befolyásolja a személyzet biztonságát és a higiéniát.

                              —

                              A személyzet képzése a szennyvíz helyes eltávolítására.

                              —

                              A személyzet speciális képzése a hulladékkezelésről, hogy segítsék őket adott esetben az M6. és az O7. kritériumban megállapított követelmények teljesítésében. A képzésnek ki kell terjednie a szilárd hulladék kezelésére a vállalkozás telephelyén és a takarítási helyszíneken is.

                  Egészségvédelem és biztonság:

                              —

                              A személyzet tájékoztatása a takarítási feladatokhoz kapcsolódó egészségvédelmi, biztonsági és környezetvédelmi kérdésekről és ösztönzésük a bevált gyakorlatok elsajátítására. A tájékoztatás a következőkre terjed ki:

                                          —

                                          biztonsági adatlapok és a vegyi anyagok kezelése,

                                          —

                                          ergonómia és az alkalmazandó nemzeti foglalkozás-egészségügyi és -biztonsági jogszabályok,

                                          —

                                          az újrafelhasználható kesztyűk eltávolítása, tisztítása és tárolása (adott esetben), valamint

                                          —

                                          közúti biztonság és környezettudatos vezetés (azokra a kérelmezőkre vonatkozik, amelyeknek a saját személyzete felel a járművezetésért a takarítási szolgáltatás nyújtása keretében).

                                    Az új állandó és ideiglenes alkalmazottak számára a munkaviszony kezdetétől számított hat héten belül megfelelő képzést kell nyújtani. A személyzetnek legalább évente egyszer emlékeztető képzést kell biztosítani az ebben a kritériumban körvonalazott összes szempont vonatkozásában. Bár ennek a képzésnek nem kell az egész személyzet számára biztosított kezdeti képzés ismételésének lennie, le kell fednie az összes felsorolt környezetvédelmi kérdést, és biztosítania kell, hogy a kapcsolódó személyzet teljes mértékben tisztában legyen felelősségi köreivel.

         Értékelés és ellenőrzés

      A kérelmezőnek nyilatkozatot kell benyújtania arra vonatkozóan, hogy teljesül ez a kritérium, a képzési program éves részleteit (dátum és típus – kezdeti képzés vagy emlékeztető képzés), tartalmát és arra vonatkozó információt is mellékelve, hogy mely alkalmazottak vettek részt a képzésen. A kérelmezőnek a képzésekhez kapcsolódó eljárások és személyzeti kommunikáció másolatát is be kell nyújtania. A személyzeti képzések dátumát és típusát fel kell jegyezni annak bizonyítékául, hogy az emlékeztető képzésekre sor került.
      Amennyiben a képzéseket egy külső képzési program részeként nyújtják, a részvételt bizonyító dokumentáció (pl. képzési bizonyítvány) és a képzés tartalma is benyújtható a megfelelőség igazolására, feltéve, hogy a képzések lefedik az ebben a kritériumban felsorolt témaköröket.
      Ha egy vállalkozás állandó vagy ideiglenes jelleggel alkalmazottakat vesz át egy másik takarító szolgáltatótól, és ha a szóban forgó alkalmazottak az ezt megelőző évben képzésben vettek részt, nincs szükség újbóli képzésre, feltéve, hogy valamelyik képzési programon való részvételt bizonyító dokumentáció (pl. képzési bizonyítvány) és a lefedett képzési témakörök listája benyújtásra kerül.

         M5. kritérium:   A környezetközpontú irányítási rendszer alapjai

      A kérelmezőnek eleget kell tennie a környezetközpontú irányítási rendszerek alapvető minimumkövetelményeinek az alábbiak végrehajtása révén:

                  —

                  egy környezeti politika, amely azonosítja a legrelevánsabb közvetett és közvetlen környezeti hatásokat és a szervezet e hatásokkal szemben alkalmazott politikáját,

                  —

                  egy pontos cselekvési program, amely biztosítja, hogy a vállalkozás környezeti politikáját alkalmazzák a nyújtott szolgáltatások során. A cselekvési programnak továbbá célokat kell meghatároznia az erőforrások felhasználásának környezeti teljesítményét illetően (pl. a felhasznált tisztítószer-mennyiség csökkentése), és intézkedéseket a környezeti hatás mérséklése céljából. E célok és intézkedések meghatározását az erőforrások felhasználására és más környezeti szempontokra (pl. hulladékképződés) vonatkozó adatgyűjtéssel kell alátámasztani,

                  —

                  egy belső értékelési eljárás, amit évente le kell bonyolítani, hogy ellenőrizzék a szervezet teljesítményét a cselekvési programban meghatározott célokhoz képest. Az értékelés eredményeit a szervezet vezetőségének arra kell használnia, hogy a környezeti politika és a cselekvési program naprakésszé tételével folyamatosan javítsa a teljesítményt.

            A környezeti politikát és a szervezet célokkal összevetett teljesítményét a nyilvánosság számára tanulmányozás céljából hozzáférhetővé kell tenni a kérelmező telephelyén.
      Az ügyfelektől kérdőívek vagy ellenőrzőlista kitöltésével összegyűjtött észrevételeket és visszajelzéseket figyelembe kell venni.

         Értékelés és ellenőrzés

      A kérelmezőnek nyilatkozatot kell benyújtania arra vonatkozóan, hogy teljesül ez a kritérium, és mellékelnie kell a környezeti politika, a cselekvési program és az értékelő jelentés egy másolatát, valamint az ügyfelek észrevételeinek és visszajelzéseinek figyelembevétele érdekében bevezetett eljárásokat. Az értékelő jelentésnek tartalmaznia kell az elvégzendő korrekciós intézkedések jegyzékét, és azt az illetékes testületnek az uniós ökocímke kérelmezési időpontját követően a lehető leghamarabb a rendelkezésére kell bocsátani. Az illetékes testület kérésére naprakész dokumentációt kell benyújtani az odaítélési időszakban fennálló megfelelőség bizonyítására.
      Az EMAS nyilvántartásában szereplő és/vagy az ISO 14001 szabvány szerinti tanúsítással rendelkező kérelmezőket és az EMAS nyilvántartásában szereplő és/vagy az ISO 14001 szabvány szerinti tanúsítással rendelkező szervezet részét képező kérelmezőket úgy kell tekinteni, hogy teljesítik ezt a kritériumot, amennyiben a megfelelőségi igazolása céljából benyújtják az EMAS szerinti regisztrációjukat és/vagy ISO 14001 szabvány szerinti tanúsításukat.

         M6. kritérium:   A szilárd hulladék szelektív gyűjtése a kérelmező telephelyén

      Kizárólag a kérelmező telephelyein keletkezett hulladékra vonatkozik ez a kritérium.
      A kérelmezőnek biztosítania kell az alkalmazottak számára azokat az eszközöket, amelyekkel a kérelmező telephelyein keletkezett szilárd hulladékot a megfelelő hulladékáram-kategóriákra szét tudják válogatni, mielőtt a helyi vagy nemzeti hulladékgazdálkodási gyakorlatoknak és létesítményeknek megfelelően kezelésre (pl. újrahasznosítás, elégetés) vagy ártalmatlanításra továbbítják.

         Értékelés és ellenőrzés

      A kérelmező köteles megfelelőségi nyilatkozatot benyújtani, amelyhez mellékeli a kérelmező telephelyein összegyűjtött és szétválogatott szilárd hulladék különböző kategóriáinak ismertetését. A helyi hatóságok és/vagy magánszervezetek által (erre vonatkozó szerződés alapján) további kezelésre vagy ártalmatlanításra elfogadott szilárd hulladékáramokat is meg kell jelölni.

         M7. kritérium:   Az uniós ökocímkén feltüntetett információk

      A választható szövegmezős címke használatáról szóló bizottsági iránymutatások itt érhetőek el: http://ec.europa.eu/environment/ecolabel/documents/logo_guidelines.pdf
      A választható szövegmezős címkének a következő szöveget kell tartalmaznia:
      „[a 3. cikk (2) bekezdése szerinti gazdasági szereplő] aktívan fellép a beltéri takarítási szolgáltatások csökkentett környezeti hatással történő nyújtása érdekében az alábbiak révén:

                  —

                  ökocímkével ellátott tisztítószerek használata,

                  —

                  a személyzet speciális képzése,

                  —

                  környezetközpontú irányítási rendszer használata.”

         Értékelés és ellenőrzés

      A kritériumnak való megfelelés érdekében a kérelmezőnek megfelelőségi nyilatkozatot kell benyújtania, amelyben ki kell fejtenie, hogy min kívánják feltüntetni ezt a logót.
      VÁLASZTHATÓ KRITÉRIUMOK

         O1. kritérium:   Alacsony környezeti hatással bíró tisztítószerek használata (maximum 3 pont)

      Ez a kritérium kizárólag az uniós ökocímkével rendelkező beltéri takarítási szolgáltatásokhoz közvetlenül felhasznált termékekre vonatkozik.
      A kérelmező pontot kap az egy év alatt elhasznált, a kemény felületekre szánt tisztítószerek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével rendelkező összes tisztítószer – a vizes törlőkendők és az egyéb előre benedvesített termékek kivételével – beszerzéskori mennyiségének százalékos aránya alapján a következőknek megfelelően:

                  —

                  legalább 65 %: 1 pont

                  —

                  legalább 75 %: 2 pont

                  —

                  legalább 95 %: 3 pont

         Értékelés és ellenőrzés

      A kérelmező évente adatokat (kereskedelmi megnevezés és a termékek mennyisége) és dokumentumokat (köztük kapcsolódó számlákat vagy helyszíni leltárt) szolgáltat, amelyeken megjelöli az uniós ökocímkével rendelkező beltéri takarítási szolgáltatásokat biztosító szerződések teljesítéséhez alkalmazott tisztítószereket. Uniós ökocímkével rendelkező termékek használata esetén a kérelmezőnek be kell nyújtania az uniós ökocímke tanúsítványának és/vagy a csomagoláson feltüntetett címkének a másolatát, amely tanúsítja, hogy azt az (EU) 2017/1217 határozat alapján ítélték oda. Amennyiben más, ISO I. típusba tartozó címkével ellátott termékeket használnak, a kérelmezőnek be kell nyújtania az I. típusú címke tanúsítványának és/vagy a csomagoláson feltüntetett címkének a másolatát.

         O2. kritérium:   Hígítatlan tisztítószer-koncentrátumok használata (maximum 3 pont)

      Ez a kritérium kizárólag az uniós ökocímkével rendelkező beltéri takarítási szolgáltatásokhoz közvetlenül felhasznált termékekre vonatkozik.
      A kérelmező pontot kap az egy év alatt elhasznált összes, legalább 1:100 hígítási aránnyal rendelkező tisztítószer – a vizes törlőkendők, az egyéb előre benedvesített termékek és a felmosók (mosási eljárás során történő) vízhatlanná tételére és tartósítására szolgáló termékek kivételével – beszerzéskori mennyiségének százalékos aránya alapján a következőknek megfelelően:

                  —

                  legalább 15 %: 1 pont

                  —

                  legalább 30 %: 2 pont

                  —

                  legalább 50 %: 3 pont

         Értékelés és ellenőrzés

      A kérelmező évente adatokat (kereskedelmi megnevezés és a termékek mennyisége) és dokumentumokat (köztük kapcsolódó számlákat vagy helyszíni leltárt) szolgáltat, amelyeken megjelöli a felhasznált tisztítószereket. Minden termékre vonatkozóan be kell nyújtani a hígítási arányra vonatkozó dokumentációt (biztonsági adatlapok, felhasználói utasítások vagy egyéb releváns eszközök). Ha egy terméket többféle hígítási arányban is lehet használni, a leggyakrabban használt, a belső személyzeti utasításokkal alátámasztott hígítási arányt kell megadni. Használatra kész termékek esetében a hígítási arány 1:1.

         O3. kritérium:   Mikroszálas termékek gyakori használata (maximum 3 pont)

      Ez a kritérium kizárólag az uniós ökocímkével rendelkező beltéri takarítási szolgáltatásokhoz közvetlenül felhasznált nem eldobható, textilanyagból készült takarítóeszközökre vonatkozik.
      A kérelmező pontot kap az évente felhasznált, mikroszálas anyagból készült textil takarítóeszközök (pl. törlőkendők, felmosófejek) mennyiségének százalékos aránya alapján a következőknek megfelelően:

                  —

                  legalább 65 %: 1 pont

                  —

                  legalább 75 %: 2 pont

                  —

                  legalább 95 %: 3 pont

         Értékelés és ellenőrzés

      A kérelmező évente adatokat (a termékek típusa és mennyisége) és dokumentumokat (köztük kapcsolódó számlákat vagy helyszíni leltárt) szolgáltat, amelyeken megjelöli a felhasznált, textilanyagból készült takarítóeszközöket és azt, hogy melyik textilanyagból készült takarítóeszköz készült mikroszálas anyagból.

         O4. kritérium:   Alacsony környezeti hatással bíró takarítóeszközök használata (maximum 4 pont)

      Ez a kritérium kizárólag az uniós ökocímkével rendelkező beltéri takarítási szolgáltatásokhoz közvetlenül felhasznált takarítóeszközökre vonatkozik.

         O4. a)   Felmosók (maximum 2 pont)

      A kérelmező pontot kap az egy év alatt elhasznált, textiltermékekre vonatkozó uniós ökocímkével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével rendelkező felmosók mennyiségének százalékos aránya alapján a következőknek megfelelően:

                  —

                  legalább 20 %: 1 pont

                  —

                  legalább 50 %: 2 pont

         O4. b)   Törlőkendők (maximum 2 pont)

      A kérelmező pontot kap az egy év alatt elhasznált, textiltermékekre vonatkozó uniós ökocímkével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével rendelkező törlőkendők mennyiségének százalékos aránya alapján a következőknek megfelelően:

                  —

                  legalább 20 %: 1 pont

                  —

                  legalább 50 %: 2 pont

         Értékelés és ellenőrzés

      A kérelmező évente adatokat (a termékek típusa és mennyisége) és dokumentumokat (köztük kapcsolódó számlákat vagy helyszíni leltárt) szolgáltat, amelyeken megjelöli az uniós ökocímkével rendelkező beltéri takarítási szolgáltatásokat biztosító szerződések teljesítéséhez alkalmazott takarítóeszközöket és takarítási kellékeket. Uniós ökocímkével rendelkező termékek használata esetén a kérelmezőnek be kell nyújtania az uniós ökocímke tanúsítványának és/vagy a csomagoláson feltüntetett címkének a másolatát, amely tanúsítja, hogy azt a 2014/350/EU bizottsági határozat (5) alapján ítélték oda. Amennyiben más, ISO I. típusba tartozó címkével ellátott termékeket használnak, a kérelmezőnek be kell nyújtania az I. típusú címke tanúsítványának és/vagy a csomagoláson feltüntetett címkének a másolatát.

         O5. kritérium:   A porszívók energiahatékonysága (3 pont)

      Ez a kritérium kizárólag a Bizottság 665/2013/EU felhatalmazáson alapuló rendeletének (6) hatálya alá tartozó porszívókra vonatkozik. Nem tartoznak a rendelet hatálya alá a nedves-, a nedves-száraz, a robot-, az ipari, a központi és az akkumulátoros porszívók, valamint a padlófényező gépek és a kerti szívógépek.
      A kérelmező tulajdonában álló vagy általa bérelt, és az uniós ökocímkével rendelkező beltéri takarítási szolgáltatások nyújtásához használt porszívók legalább 40 %-ának (a legközelebbi egész számra kerekítve) minimum a beszerzés időpontjában meg kell felelnie legalább a 665/2013/EU felhatalmazáson alapuló rendeletben megállapított alábbi energiahatékonysági osztályoknak:

                  —

                  A osztály a 2017. szeptember 1-je előtt vásárolt porszívók esetében,

                  —

                  A+ osztály a 2017. szeptember 1-je után vásárolt porszívók esetében.

         Értékelés és ellenőrzés

      A kérelmezőnek be kell nyújtania az energiahatékonysági osztályokra vonatkozó követelményeknek való megfelelőséget igazoló dokumentációt (például a porszívók vásárlását igazoló számlát és a 665/2013/EU felhatalmazáson alapuló rendelet III. mellékletében meghatározott termékismertető adatlapot az uniós ökocímke szerinti szolgáltatások nyújtásához használt összes porszívó jegyzékével együtt).

         O6. kritérium:   A szolgáltató EMAS-bejegyzése vagy ISO 14001 szerinti tanúsítása (maximum 5 pont)

      A kérelmezőnek regisztrálva kell lennie az uniós környezetvédelmi vezetési és hitelesítési rendszerben (EMAS) (5 pont) vagy az ISO 14001 szabvány szerinti tanúsítvánnyal kell rendelkeznie (3 pont).

         Értékelés és ellenőrzés

      A kérelmező köteles benyújtani az EMAS szerinti regisztrációt vagy az ISO 14001 szabvány szerinti tanúsítást annak igazolására, hogy megfelel ennek a kritériumnak.

         O7. kritérium:   A szilárd hulladék kezelése a takarítás helyszínén (2 pont)

      Ez a kritérium csak akkor alkalmazható, ha a kérelmező ügyfelei biztosítják a takarító személyzet számára a szilárd hulladékáramok szétválogatásához szükséges eszközöket, és kizárólag az uniós ökocímkével rendelkező beltéri takarítási szolgáltatások nyújtása során keletkezett szilárd hulladékra (pl. a tisztítószerek nem újrahasználható csomagolása, fogyóeszközök csomagolása) és a takarítási helyszíneken (pl. az ügyfél személyzete által) előválogatott szilárd hulladékra vonatkozik.
      A takarító személyzet a szolgáltatásnyújtás során keletkezett szilárd hulladékot köteles szétválogatni, és a szétválogatott vagy előválogatott hulladékot a takarítási helyszínen vagy annak környezetében található megfelelő konténerekbe elhelyezni. Ez mindig követendő, ha az ügyfél biztosítja a helyi vagy nemzeti hulladékgazdálkodási gyakorlatoknak és létesítményeknek megfelelően és/vagy hulladék-újrafeldolgozó telepekkel kötött vonatkozó szerződések alapján a hulladékkezelésre (pl. újrahasznosítás, elégetés) vagy ártalmatlanításra továbbítandó hulladékáramok szétválogatásához szükséges eszközöket (pl. hulladékkonténerek a különböző szilárd hulladékáramok számára).

         Értékelés és ellenőrzés

      A kérelmezőnek nyilatkozatot kell benyújtania arra vonatkozóan, hogy teljesül ez a kritérium, és mellékelnie kell a helyi hatóságok által elfogadott különböző szilárd hulladékáramok megjelölését és/vagy a hulladék-újrafeldolgozó telepekkel kötött vonatkozó szerződéseket minden érintett takarítási helyszín vonatkozásában.

         O8. kritérium:   A szolgáltatás minősége (maximum 3 pont)

      A kérelmezők 2 pontot kapnak, ha megfelelnek az alábbiakban megállapított követelményeknek, illetve 3 pontot, ha rendelkeznek ISO 9001 vagy Nordic INSTA 800 szerinti tanúsítással.
      A kérelmezőnek szolgálatvezetőt kell kijelölnie, és a takarítás minőségét nyomon követő, értékelő és javító, alábbiakban ismertetett eljárásokat kell bevezetnie. Szolgálatvezető lehet a létesítmény vezetője, egy csoportvezető vagy egy koordinátor, akit a takarítás megszervezésére és felügyeletére jelöltek ki.
      A kérelmezőnek a következőket kell alkalmaznia:

                  —

                  a kérelmező által végzett takarítási feladatok minőségét nyomon követő, értékelő és javító eljárások (alább részletezve),

                  —

                  a takarítás minőségét javító intézkedések például az ügyfélelégedettségi kérdőívekre adott válaszok alapján.

            Ezenfelül a kérelmezőnek a vezetősége által aláírt írásbeli utasításokat kell megszövegeznie, amelyek tartalmazzák a szolgáltatás keretében elvégzendő munkaköri feladatokat.Az írásbeli utasításokat a takarító személyzet rendelkezésére kell bocsátani, és tanulmányozás céljából elérhetővé kell tenni a kérelmező telephelyein és/vagy takarítási helyszínein.
      Az írásbeli utasításokban közölni kell legalább a következőket:

                  —

                  a feladat leírása (pl. iroda-, mosdó-, ablaktisztítás),

                  —

                  minőség (pl. elvárt tisztaság, szabványos ellenőrzőlista),

                  —

                  gyakoriság (pl. egyszer egy héten),

                  —

                  tisztítandó tárgyak (pl. asztal, szék, mosdó),

                  —

                  alkalmazható módszerek (pl. különböző területek vagy tárgyak takarításához használható felszerelések és módszerek).

         Értékelés és ellenőrzés

      A kérelmező köteles benyújtani az ISO 9001 vagy INSTA 800 szerinti tanúsítást vagy egy megfelelőségi nyilatkozatot, mellékelve az alábbiakat:

                  —

                  az ennek a kritériumnak való megfelelésért felelős vezetőt azonosító dokumentum (szervezeti ábra is használható a kérelmező szervezeti struktúrájának bemutatására és a vezető azonosítására),

                  —

                  a takarítás minőségéhez kapcsolódó eljárásokat bemutató vállalati dokumentumok. Megjegyzés: Amennyiben ezek az eljárások megfelelnek az EN 13549 szabvány (takarítási szolgáltatások, alapvető követelmények és ajánlások minőségmérési rendszerekhez) szerinti követelményeknek és/vagy regionális minőségirányítási standardoknak (pl. INSTA 800: takarítási minőség – a takarítás minőségének értékeléséhez és minősítéséhez használt mérési rendszer), a kérelmező benyújthatja a megfelelőségi nyilatkozatot,

                  —

                  a kérelmező vezetősége által aláírt írásbeli utasítások, amelyek tartalmazzák a szolgáltatásnyújtás során elvégzendő munkaköri feladatokat.

         O9. kritérium:   A kérelmező tulajdonában álló vagy általa bérelt járműflotta (maximum 5 pont)

      Ez a kritérium kizárólag a kérelmező tulajdonában álló és/vagy általa bérelt és az uniós ökocímkével rendelkező beltéri takarítási szolgáltatások nyújtásához használt járműflottára vonatkozik. A járművek lehetnek a vezetők, főnökök, takarító személyzet, felügyelők és a takarítási szolgáltatás nyújtásában bármilyen módon részt vevő személy által használt emberi erővel hajtott járművek (teherszállító kerékpárok), emberi erővel hajtott, elektromotoros járművek (elektromos teherszállító kerékpárok) vagy könnyű személy- és haszongépjárművek.
      Az O9. a) alkritérium magában foglalja a hibrid járműveket, de az elektromos járműveket nem.
      Az O9. b) alkritérium a nulla kibocsátású járműveket foglalja magában.
      A szolgáltatásnyújtáshoz használt magántulajdonban lévő járművekre nem vonatkozik ez a kritérium.

         O9. a) alkritérium:   Az Euro 6 európai kibocsátási szabványnak megfelelő járművek (1 pont)

      A kérelmező tulajdonában álló vagy általa bérelt és az uniós ökocímkével rendelkező beltéri takarítási szolgáltatások nyújtásához használt járművek legalább 50 %-ának (a legközelebbi egész számra kerekítve) meg kell felelnie az Euro 6 könnyű személy- és haszongépjárművekre vonatkozó európai kibocsátási szabványnak.

         Értékelés és ellenőrzés

      A kérelmezőnek be kell nyújtania a vonatkozó dokumentációt, amely alátámasztja, hogy mely járműveket használják a takarítási szolgáltatás nyújtásához, hogy azok a kérelmező tulajdonában állnak vagy béreltek-e, illetve fel kell tüntetnie, hogy mely járművek felelnek meg az Euro 6 szabványnak. A járművek forgalmi engedélye a megfelelőségi igazolással együtt használható a megfelelőség alátámasztására.

         O9. b) alkritérium:   Nulla kibocsátású járművek (2 pont)

      A kérelmező tulajdonában álló vagy általa bérelt és az uniós ökocímkével rendelkező beltéri takarítási szolgáltatások nyújtásához használt járművek legalább 10 %-a (a legközelebbi egész számra kerekítve) lehet a 715/2007/EK rendeletben (7) ismertetett Új Európai Menetciklus szerinti vizsgálatok által megállapítottaknak megfelelően nulla kibocsátású jármű, emberi erővel hajtott jármű (teherszállító kerékpár) vagy emberi erővel hajtott, elektromotoros jármű (elektromos teherszállító kerékpár).

         Értékelés és ellenőrzés

      A kérelmezőnek be kell nyújtania a vonatkozó dokumentációt, amely alátámasztja, hogy mely járműveket használják az uniós ökocímkével rendelkező beltéri takarítási szolgáltatás nyújtásához, hogy azok a kérelmező tulajdonában állnak vagy béreltek-e, illetve fel kell tüntetnie a nulla kibocsátású járműveket. A járművek forgalmi engedélye a gyártó Új Európai Menetciklus szerinti vizsgálati eljárás eredményeit bemutató dokumentációjával együtt használható a megfelelőség alátámasztására.

         O9. c) alkritérium:   A vállalat közlekedési terve (2 pont)

      A szolgáltatónak vállalati közlekedési tervet kell kidolgoznia az üzemanyag-fogyasztás minimalizálása érdekében, meghatározva az üzemanyag-fogyasztás csökkentésére vonatkozó célértéket (takarítási helyszínenként), és rendelkeznie kell a járműflotta éves karbantartási nyilvántartásaival.

         Értékelés és ellenőrzés

      A kérelmezőnek be kell nyújtania a vállalat közlekedési tervének másolatát, az üzemanyag-fogyasztás csökkentésére vonatkozó legfrissebb célértéket és az éves üzemanyag-fogyasztás alakulását a takarítási helyszínek száma alapján. A kérelmezőnek be kell nyújtania a járműflotta karbantartási tervének másolatát. A járművek szervizkönyve használható a megfelelés igazolásaként.

         O10. kritérium:   A kérelmező tulajdonában álló vagy általa bérelt mosógépek hatékonysága (maximum 4 pont)

      Ez a kritérium kizárólag a kérelmező tulajdonában álló vagy általa bérelt, a kérelmező telephelyein vagy a takarítási helyszíneken található, az uniós ökocímkével rendelkező beltéri takarítási szolgáltatások nyújtásához használt törlőkendők, felmosók és személyzeti egyenruhák mosására alkalmazott mosógépekre vonatkozik.
      Az O10. a) alkritérium kizárólag akkor alkalmazható, ha az 1061/2010/EU felhatalmazáson alapuló bizottsági rendelet (8), valamint az 1015/2010/EU bizottsági rendelet (9) hatálya alá tartozó háztartási mosógépeket használnak.

         O10. a) alkritérium:   Energiahatékonysági osztály (maximum 2 pont)

      A kérelmező pontot kap azon háztartási mosógépek százalékos aránya (a legközelebbi egész számra kerekítve) alapján, amelyek megfelelnek az 1061/2010/EU felhatalmazáson alapuló rendelet szerinti A++ vagy A+++ uniós energiahatékonysági osztálynak az alábbiaknak megfelelően:

                  —

                  legalább 50 %-uk A++ mosógép: 1 pont

                  —

                  legalább 90 %-uk A++ mosógép: 2 pont

                  —

                  legalább 50 %-uk A+++ mosógép: 2 pont

         O10. b) alkritérium:   Hatékony vízfelhasználás (2 pont)

         Háztartási mosogatógépek: a kérelmező tulajdonában álló vagy általa bérelt háztartási mosógépek vízfelhasználása a 1015/2010/EU rendelet IV. mellékletben meghatározott vízfogyasztási referenciaértékeknél nem lehet magasabb. A referenciaértékeket az EN 60456 szabvány szerint kell mérni normál mosási programon (60 °C-os pamutprogram).

                  Termékalcsoport

                  Vízfogyasztás: [liter/ciklus]

                  3 kg előírt kapacitású háztartási mosógépek

                  39

                  3,5 kg előírt kapacitású háztartási mosógépek

                  39

                  4,5 kg előírt kapacitású háztartási mosógépek

                  40

                  5 kg előírt kapacitású háztartási mosógépek

                  39

                  6 kg előírt kapacitású háztartási mosógépek

                  37

                  7 kg előírt kapacitású háztartási mosógépek

                  43

                  8 kg előírt kapacitású háztartási mosógépek

                  56

            VALAMINT

         Kereskedelmi mosógépek: a kérelmező tulajdonában álló vagy általa bérelt kereskedelmi mosógépek vízfelhasználása egy kg kimosott ruhánként nem lehet magasabb 7 liternél.

         Értékelés és ellenőrzés

      A kérelmezőnek éves adatokat (az uniós ökocímkével rendelkező beltéri takarítási szolgáltatások nyújtásához használt törlőkendők, felmosók és személyzeti egyenruhák kimosására tartott, saját tulajdonban álló vagy általa bérelt háztartási mosógépek jegyzéke) és dokumentációt kell benyújtania, melyek alátámasztják a meglévő háztartási mosógépek energiahatékonysági osztályát.
      Az 1061/2010/EU felhatalmazáson alapuló rendelet II. mellékletében meghatározott termékismertető adatlap használható az e követelménynek való megfelelés igazolására.
      Amennyiben a fent említett dokumentáció nem áll rendelkezésre, az O10. b) kritériumnak való megfelelés a teljes éves vízfogyasztásra vonatkozó dokumentumokkal is bizonyítható. Ebben az esetben összesen évi 220 normál mosási ciklust kell feltételezni.

         O11. kritérium:   Ökocímkével ellátott szolgáltatások és egyéb ökocímkével ellátott termékek (maximum 5 pont)

      Ez a kritérium azoknak az ökocímkével ellátott szolgáltatásoknak és/vagy termékeknek az igénybevételére vonatkozik, amelyek az uniós ökocímkével rendelkező beltéri takarítási szolgáltatás nyújtásához közvetlenül nem használt szolgáltatások és/vagy termékek, de támogatják a kérelmezőnek a beltéri takarítási szolgáltatás nyújtásához kapcsolódó mindennapos üzleti tevékenységét. Ide tartozhatnak többek között a kérelmező által harmadik félhez kiszervezett szolgáltatások (pl. mosás és gépkocsimosás). Lefedhetik még az olyan termékeket, mint a mosóporok, gépi mosogatószerek vagy fénymásolópapírok.

         O11. a) alkritérium:   Ökocímkével ellátott szolgáltatások (maximum 2 pont)

      Egy szolgáltatástípus 100 %-a ki van szervezve olyan szolgáltatónak, amely e szolgáltatás tekintetében rendelkezik uniós ökocímkével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével (minden szolgáltatásért 1 pont, összesen maximum 2 pont)

         O11. b) alkritérium:   Ökocímkével ellátott termékek (maximum 3 pont)

      Egy termékcsoport egységeinek 100 %-a rendelkezik uniós ökocímkével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével (minden termékcsoportért 0,5 pont, összesen maximum 3 pont)

         Megjegyzés: Az olyan ökocímkével ellátott termékek, mint a törlőkendők és a felmosók, vagy az ügyfeleknek a szerződés keretében biztosított fogyóeszközök nem tartoznak e kritérium hatálya alá. Ezen alkritérium alkalmazásában „termékcsoport” az uniós ökocímke-kritériumok vagy más, az ISO I. típusba tartozó címkére vonatkozó követelmények által meghatározott termékcsoport (pl. „papíráruk”, „mosószerek”, „textiltermékek”).

         Értékelés és ellenőrzés

                     O11. a)

                  A kérelmezőnek be kell nyújtania a kiszervezett szolgáltatás(ok) ISO I. típusba tartozó címke tanúsítványának bizonyítékát a vonatkozó számlákkal együtt.

                     O11. b)

                  A kérelmezőnek olyan adatokat és dokumentációt (többek között releváns számlákat) kell benyújtania, amelyek megadják a felhasznált ilyen termékek mennyiségét, továbbá be kell nyújtania a releváns uniós ökocímke vagy az ISO I. típusú címke tanúsítványának és/vagy a csomagoláson feltüntetett címkének a másolatát.

         O12. kritérium:   Az ügyfél számára biztosított fogyóeszközök és elektromos kézszárító készülékek (maximum 3 pont)

      Ez a kritérium kizárólag akkor alkalmazandó, ha a kérelmező az uniós ökocímkével rendelkező takarítási szolgáltatásokra irányuló legalább egy szerződés alapján felel a takarítási helyszíneken használandó fogyóeszközök biztosításáért. Ez a kritérium kizárólag az adott szerződések szerint biztosított fogyóeszközökre és elektromos kézszárító készülékekre vonatkozik.

         O12. a) alkritérium:   Szappanok (1 pont)
      Az egy évben biztosított szappanok mennyisége legalább 70 %-ának a 2014/893/EU bizottsági határozat (10) szerinti leöblítendő kozmetikai termékek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével kell rendelkeznie.

         O12. b) alkritérium:   Papíráruk (1 pont)
      Az egy évben biztosított papír fogyóeszközök (egészségügyi és háztartási papírtermékek) mennyisége legalább 90 %-ának a 2009/568/EK bizottsági határozat (11) szerinti egészségügyi és háztartási papírtermékek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert címkével kell rendelkeznie.

         O12. c) alkritérium:   Textil kéztörlők (1 pont)
      Az egy évben biztosított tekercses textil kéztörlők tekercs szerinti mennyisége legalább 50 %-ának a 2014/350/EU bizottsági határozat szerinti textiltermékek uniós ökocímkéjével vagy más, EN ISO 14024 I. típusba tartozó, a tagállamok által országos vagy regionális szinten hivatalosan elismert, textiltermékekre vagy kéztörlő adagolókból biztosított textil törölközőkre vonatkozó címkével kell rendelkeznie.

         O12. d) alkritérium:   Elektromos kézszárító készülékek (1 pont)
      A kérelmező által biztosított és karbantartott valamennyi elektromos kézszárítónak rendelkeznie kell közelségérzékelővel vagy EN ISO 14024 I. típusba tartozó, a tagállamok által országos vagy regionális szinten hivatalosan elismert címkével.

         Értékelés és ellenőrzés

      A kérelmezőnek minden egyes uniós ökocímkével rendelkező szolgáltatásnyújtásra irányuló szerződés esetében meg kell jelölnie, hogy azok magukban foglalják-e fogyóeszközök biztosítását, és a biztosított fogyóeszközökről éves adatok (kereskedelmi megnevezés és súly, mennyiség vagy darabszám) és dokumentációt (köztük kapcsolódó számlákat vagy helyszíni leltárt) kell benyújtania. Uniós ökocímkével rendelkező termékek használata esetén a kérelmezőnek be kell nyújtania az uniós ökocímke tanúsítványának és/vagy a csomagoláson feltüntetett címkének a másolatát, ahol van ilyen, az alábbiakkal összhangban:

                  —

                  2014/893/EU határozat;

                  —

                  2009/568/EK határozat;

                  —

                  2014/350/EU határozat.

            Amennyiben más, ISO I. típusba tartozó címkével ellátott termékeket használnak, a kérelmezőnek be kell nyújtania az I. típusú címke tanúsítványának és/vagy a csomagoláson feltüntetett címkének a másolatát.
      Elektromos kézszárító készülékek esetében a kérelmezőnek dokumentációt kell benyújtania, amelyben igazolja a követelmények teljesülését (pl. a csomagoláson feltüntetett címke vagy műszaki információ az ISO I. típusú címke tanúsítványáról vagy a közelségérzékelőnek a meglétéről).

         (1)  Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).

         (2)  Az Európai Parlament és a Tanács 1221/2009/EK rendelete (2009. november 25.) a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről és a 761/2001/EK rendelet, a 2001/681/EK és a 2006/193/EK bizottsági határozat hatályon kívül helyezéséről (HL L 342., 2009.12.22., 1. o.).

         (3)  A Bizottság (EU) 2017/1217 határozata (2017. június 23.) a kemény felületekre szánt tisztítószerek uniós ökocímkéjének odaítélésére vonatkozó kritériumok megállapításáról (HL L 180., 2017.7.12., 45. o.).

         (4)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

         (5)  A Bizottság 2014/350/EU határozata (2014. június 5.) a textiltermékek uniós ökocímkéjének odaítélésére vonatkozó ökológiai kritériumok megállapításáról (HL L 174., 2014.6.13., 45. o.).

         (6)  A Bizottság 665/2013/EU felhatalmazáson alapuló rendelete (2013. május 3.) a 2010/30/EU európai parlamenti és tanácsi irányelvnek a porszívók energiafogyasztásának címkézése tekintetében történő kiegészítéséről (HL L 192., 2013.7.13., 1. o.).

         (7)  Az Európai Parlament és a Tanács 715/2007/EK rendelete ( 2007. június 20. ) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (HL L 171., 2007.6.29., 1. o.).

         (8)  A Bizottság 1061/2010/EU felhatalmazáson alapuló rendelete (2010. szeptember 28.) a 2010/30/EU európai parlamenti és tanácsi irányelvnek a háztartási mosógépek energiafogyasztásának címkézése tekintetében történő kiegészítéséről (HL L 314., 2010.11.30., 47. o.).

         (9)  A Bizottság 1015/2010/EU rendelete (2010. november 10.) a 2009/125/EK európai parlamenti és tanácsi irányelvnek a háztartási mosógépekre vonatkozó környezetbarát tervezési követelmények tekintetében történő végrehajtásáról (HL L 293., 2010.11.11., 21. o.).

         (10)  A Bizottság 2014/893/EU határozata (2014. december 9.) a leöblítendő kozmetikai termékek uniós ökocímkéjének odaítélésére vonatkozó ökológiai kritériumok megállapításáról (HL L 354., 2014.12.11., 47. o.).

         (11)  A Bizottság 2009/568/EK határozata (2009. július 9.) az egészségügyi és háztartási papírtermékekre vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 197., 2009.7.29., 87. o.).


title: Az Európai Parlament és a Tanács (EU) 2018/845 határozata (2018. május 30.) az Európai Globalizációs Alkalmazkodási Alap igénybevételéről (EGF/2018/000 TA 2018 – Technikai segítségnyújtás a Bizottság kezdeményezésére)

text:
               8.6.2018

               HU

               Az Európai Unió Hivatalos Lapja

               L 144/1

         AZ EURÓPAI PARLAMENT ÉS A TANÁCS (EU) 2018/845 HATÁROZATA
   (2018. május 30.)
   az Európai Globalizációs Alkalmazkodási Alap igénybevételéről (EGF/2018/000 TA 2018 – Technikai segítségnyújtás a Bizottság kezdeményezésére)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 11. cikke (2) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)

               Az EGAA éves maximális összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               Az 1309/2013/EU rendelet értelmében a Bizottság kezdeményezésére az EGAA éves maximális összegének legfeljebb 0,5 %-a minden évben felhasználható technikai segítségnyújtásra.

               (4)

               Az EGAA forrásaiból ezért a Bizottság kezdeményezésére 345 000 eurót mozgósítani kell a technikai segítségnyújtás fedezése érdekében,

         ELFOGADTA EZT A HATÁROZATOT:
   1. cikk
   Az Európai Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 345 000 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2018. május 30-án.

            az Európai Parlament részéről

            az elnök

         A. TAJANI

            a Tanács részéről

            az elnök

         L. PAVLOVA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: Az Európai Parlament és a Tanács (EU) 2018/846 határozata (2018. május 30.) a Görögországnak, Spanyolországnak, Franciaországnak és Portugáliának szóló segítségnyújtás céljából az Európai Unió Szolidaritási Alapjának történő igénybevételéről

text:
               8.6.2018

               HU

               Az Európai Unió Hivatalos Lapja

               L 144/3

         AZ EURÓPAI PARLAMENT ÉS A TANÁCS (EU) 2018/846 HATÁROZATA
   (2018. május 30.)
   a Görögországnak, Spanyolországnak, Franciaországnak és Portugáliának szóló segítségnyújtás céljából az Európai Unió Szolidaritási Alapjának történő igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 11. pontjára,
   tekintettel az Európai Bizottság javaslatára,
   mivel:

               (1)

               Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a veszélyhelyzetekre reagálni és kifejezni szolidaritását a katasztrófa által sújtott régiók lakosságával.

               (2)

               Az alap éves maximális összege (2011-es árakon számítva) az 1311/2013/EU, Euratom tanácsi rendelet (3) 10. cikkében meghatározottaknak megfelelően 500 000 000 EUR.

               (3)

               Görögország az Északi-Égei-szigetek egyikét, Lészvoszt (Leszboszt) 2017. június 12-én ért földrengés miatt 2017. szeptember 1-jén kérelmet nyújtott be az alap igénybevételére.

               (4)

               Spanyolország az ország észak-nyugati részén elhelyezkedő Galicia régióban 2017. október 10. és 17. között kitört kontrollálatlan vegetációtűz miatt 2017. december 22-én kérelmet nyújtott be az alap igénybevételére.

               (5)

               Franciaország a Saint-Martin szigetét 2017. szeptember 5-én és 6-án átszelő Irma hurrikán, és a Guadeloupe-ot 2017. szeptember 18-án és 19-én sújtó Maria hurrikán miatt 2017. november 27-én kérelmet nyújtott be az alap igénybevételére.

               (6)

               Portugália a 2017. június 17-én kiütött komoly tűzesetek miatt 2017. július 17-én kérelmet nyújtott be az alap igénybevételére. Azonban az országot a 2017. júniustól októberig tartó időszakban sújtó további tűzesetek miatt Portugália 2017. október 13-án – majd 2017. december 14-én ismét – aktualizálta kérelmét, amely tartalmazta a 2017. június és október között bekövetkezett tűzesetek által okozott károk teljes összegének felülvizsgált becslését.

               (7)

               A Görögország, Spanyolország, Franciaország és Portugália által benyújtott kérelmek eleget tesznek az alapból származó pénzügyi hozzájárulás meghatározására vonatkozóan a 2012/2002/EK rendelet 4. cikkében megállapított követelményeknek.

               (8)

               Az alapot tehát a Görögország, Spanyolország, Franciaország és Portugália részére nyújtandó pénzügyi hozzájárulás érdekében igénybe kell venni.

               (9)

               Az alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

         ELFOGADTA EZT A HATÁROZATOT:
   1. cikk
   Az Európai Unió 2018-as pénzügyi évre vonatkozó általános költségvetésének keretein belül az Európai Unió Szolidaritási Alapjából Görögország részére 1 359 119 EUR, Spanyolország részére 3 228 675 EUR, Franciaország részére 48 906 025 EUR és Portugália részére 50 673 132 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2018. május 30-tól kell alkalmazni.

      Kelt Strasbourgban, 2018. május 30-án.

            az Európai Parlament részéről

            az elnök

         A. TAJANI

            a Tanács részéről

            az elnök

         L. PAVLOVA

      (1)  HL L 311., 2002.11.14., 3. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: Az Európai Parlament és a Tanács (EU) 2018/847 határozata (2018. május 30.) Belgium EGF/2017/010 BE/Caterpillar referenciaszámú kérelme nyomán az Európai Globalizációs Alkalmazkodási Alap igénybevételéről

text:
               8.6.2018

               HU

               Az Európai Unió Hivatalos Lapja

               L 144/5

         AZ EURÓPAI PARLAMENT ÉS A TANÁCS (EU) 2018/847 HATÁROZATA
   (2018. május 30.)
   Belgium EGF/2017/010 BE/Caterpillar referenciaszámú kérelme nyomán az Európai Globalizációs Alkalmazkodási Alap igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)

               Az EGAA éves maximális összege az 1311/2013/EU, Euratom tanácsi rendelet (3) 12. cikkében meghatározottaknak megfelelően (2011-es árakon számítva) 150 millió EUR.

               (3)

               2017. december 18-án Belgium kérelmet nyújtott be az EGAA-ból igénybe vehető pénzügyi hozzájárulás iránt a Caterpillar Solar Gosselies vállalatnál és annak 5 beszállítójánál történt elbocsátásokat követően. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)

               Belgium úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő 300 fiatal (NEET-fiatalok) számára is biztosítja.

               (5)

               Az EGAA-t ezért igénybe kell venni a Belgium által benyújtott kérelem alapján nyújtandó, 4 621 616 EUR összegű pénzügyi hozzájárulás folyósítása érdekében.

               (6)

               Az EGAA igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

         ELFOGADTA EZT A HATÁROZATOT:
   1. cikk
   Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 4 621 616 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2018. május 30-tól kell alkalmazni.

      Kelt Strasbourgban, 2018. május 30-án.

            az Európai Parlament részéről

            az elnök

         A. TAJANI

            a Tanács részéről

            az elnök

         L. PAVLOVA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


               19.6.2018

               HU

               Az Európai Unió Hivatalos Lapja

               C 215/299

         P8_TA(2016)0410
   Felhatalmazáson alapuló jogi aktussal szembeni kifogás mellőzése: egyes tőzsdén kívüli származtatott ügyletek kockázatcsökkentési technikáit meghatározó szabályozástechnikai standardok
   Az Európai Parlament határozata a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendeletnek a nem központi szerződő félen keresztül elszámolt tőzsdén kívüli származtatott ügyletek kockázatcsökkentési technikáit meghatározó szabályozástechnikai standardok tekintetében történő kiegészítéséről szóló, 2016. október 4-i felhatalmazáson alapuló bizottsági rendelettel szembeni kifogás mellőzéséről (C(2016)06329 – 2016/2930(DEA))
   (2018/C 215/57)

      Az Európai Parlament,

               —

               tekintettel a felhatalmazáson alapuló bizottsági rendeletre (C(2016)06329),

               —

               tekintettel a Bizottság 2016. október 4-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelettel szemben,

               —

               tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2016. október 13-i levélre,

               —

               tekintettel az Európai Unió működéséről szóló szerződés 290. cikkére,

               —

               tekintettel a tőzsdén kívüli származtatott ügyletekről, a központi szerződő felekről és a kereskedési adattárakról (1) szóló, 2012. július 4-i 648/2012/EU európai parlamenti és tanácsi rendeletre (európai piaci infrastruktúra-rendelet – EMIR), különösen annak 11. cikke (15) bekezdésére,

               —

               tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendelet (2), az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendelet (3), és az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendelet 13. cikkére (4),

               —

               tekintettel az európai felügyeleti hatóságok (az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Értékpapír-piaci Hatóság) által 2016. március 8-án, a 648/2012/EU rendelet 11. cikke (15) bekezdésének megfelelően benyújtott szabályozástechnikai standardtervezetekre,

               —

               tekintettel a Gazdasági és Monetáris Bizottság határozatra irányuló ajánlására,

               —

               tekintettel eljárási szabályzata 105. cikkének (6) bekezdésére,

               —

               tekintettel arra, hogy az eljárási szabályzata 105. cikke (6) bekezdésének harmadik és negyedik franciabekezdésében említett határidőn belül – amely 2016. október 25-én járt le – nem érkezett kifogás,

               A.

               mivel az európai piaci infrastruktúra-rendelet elszámolási és kétoldalú kockázatkezelési követelményeket határoz meg a tőzsdén kívüli származtatott ügyletek vonatkozásában, jelentéstételi kötelezettséget ír elő a származtatott ügyletekre, valamint egységes követelményeket rögzít a központi szerződő felek és a kereskedési adattárak tevékenységének folytatására vonatkozóan;

               B.

               mivel az európai piaci infrastruktúra-rendelet 11. cikkének (15) bekezdése úgy rendelkezik, hogy az európai felügyeleti hatóságoknak közös szabályozástechnikai standardtervezeteket kell kidolgozniuk, amelyek meghatározzák az említett rendelet 11. cikke (3) bekezdésének való megfeleléshez szükséges kockázatkezelési eljárásokat, ideértve a biztosítékeszközre és az elkülönítésre vonatkozó megállapodások szintjeit és típusát, az említett rendelet 11. cikke (6)–(10) bekezdése szerinti mentesség alkalmazása során a szerződő felek és az érintett illetékes hatóságok által követendő eljárásokat, valamint az említett rendelet 11. cikke (5)–(10) bekezdésében említett alkalmazandó kritériumokat, ideértve különösen azt, hogy mi tekinthető a saját eszköz azonnali áthelyezését vagy a kötelezettségek szerződő felek közötti visszafizetését gátló gyakorlati vagy jogi akadálynak;

               C.

               mivel az európai piaci infrastruktúra-rendelet 11. cikkének (15) bekezdése felhatalmazza a Bizottságot a szerződő fél jogi természetétől függően a szabályozástechnikai standardoknak az 1093/2010/EU rendelet (a továbbiakban: EBH-rendelet), az 1094/2010/EU rendelet (a továbbiakban: EIOPA-rendelet), illetve az 1095/2010/EU rendelet (a továbbiakban: ESMA-rendelet) 10–14. cikkével összhangban történő elfogadására;

               D.

               mivel a Bázeli Bankfelügyeleti Bizottság (a továbbiakban: BCBS) és az Értékpapír-felügyeletek Nemzetközi Szervezete a továbbiakban: IOSCO) 2013 szeptemberében kiadta a nem központilag elszámolt származtatott ügyletekre vonatkozó biztosítéki követelményeket meghatározó közös átfogó keretet, amelyet 2015 márciusában felülvizsgáltak;

               E.

               mivel az európai felügyeleti hatóságok 2016. március 8-án benyújtották a Bizottsághoz a szabályozástechnikai standardtervezeteket;

               F.

               mivel a Bizottság 2016. július 28-án tájékoztatta az európai felügyeleti hatóságokat azon szándékáról, hogy támogatni kívánja a szabályozástechnikai standardtervezeteket, feltéve, hogy azokat bizonyos pontokon módosítják az EBH-, az EIOPA- és az ESMA-rendeletek 10. cikkének (1) bekezdésével összhangban;

               G.

               mivel az európai felügyeleti hatóságok 2016. szeptember 8-án az EBH-, az EIOPA- és az ESMA- rendeletek 10. cikkének (1) bekezdésével összhangban hivatalos véleményt, valamint felülvizsgált szabályozástechnikai standardtervezeteket nyújtottak be a Bizottsághoz;

               H.

               mivel a Bizottság 2016. október 4-én elfogadta a felhatalmazáson alapuló bizottsági rendeletet;

               I.

               mivel e felhatalmazáson alapuló rendelet a Parlament és a Tanács rendelkezésére álló ellenőrzési időszak lejártával csak akkor léphet hatályba, ha az ellen sem a Parlament, sem a Tanács nem emelt kifogást, illetve ha ezen időszak lejárta előtt a Parlament és a Tanács egyaránt arról tájékoztatta a Bizottságot, hogy nem emel kifogást;

               J.

               mivel az EBH-, az EIOPA- és az ESMA-rendeletek 13. cikkének (1) bekezdése értelmében meghatározott ellenőrzési időszak a szabályozástechnikai standardokról szóló értesítés időpontjától számított három hónap; mivel az említett ellenőrzési időszak a fentiek értelmében 2017. január 4-én jár le;

               K.

               mivel a nem központilag elszámolt származtatott ügyletekre vonatkozó biztosítéki követelmények végrehajtásának ütemtervét nemzetközi szinten elfogadták (a BCBS és az IOSCO); mivel az Unió elmulasztotta ugyan a végrehajtás első szakaszát illetően meghatározott, 2016. szeptember 1-jei határidőt, szabályai azonban még hatályba léphetnek időben a 2017. március 1-jei második határidő vonatkozásában, amikor nagyszámú pénzügyi szerződő fél és nem pénzügyi csoport kezdi meg a biztosítékok nyújtását;

               L.

               mivel ennek megfelelően minél hamarabb ki kell nyilvánítani a jogi aktus elleni kifogás mellőzését annak érdekében, hogy az Unió teljesíthesse nemzetközi kötelezettségét, és hogy a szerződő felek kellő időben történő, előzetes értesítés alapján felkészülhessenek az új követelményekre; mivel ez a megközelítés hozzájárul ahhoz, hogy a lehető leghamarabb biztosítva legyen a jogbiztonság a piaci szereplők számára mind az Unióban, mind a harmadik országokban;

               1.

               kijelenti, hogy a felhatalmazáson alapuló rendelettel szemben nem emel kifogást;

               2.

               utasítja elnökét, hogy továbbítsa ezt a határozatot a Tanácsnak és a Bizottságnak.

      (1)  HL L 201., 2012.7.27., 1. o.

      (2)  HL L 331., 2010.12.15., 12. o.

      (3)  HL L 331., 2010.12.15., 48. o.

      (4)  HL L 331., 2010.12.15., 84. o.


title: Az Európai Parlament Elnökségének 2018. június 11-i és július 2-i határozata, amely módosítja az európai parlamenti képviselők statútumának alkalmazási szabályait

text:
               17.7.2018

               HU

               Az Európai Unió Hivatalos Lapja

               C 250/2

         AZ EURÓPAI PARLAMENT ELNÖKSÉGÉNEK
   2018. június 11-i és július 2-i határozata,
   amely módosítja az európai parlamenti képviselők statútumának alkalmazási szabályait
   (2018/C 250/03)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1),
   tekintettel az Európai Parlament eljárási szabályzatának 25. cikkére,
   mivel:

               (1)

               Az európai parlamenti képviselők statútumának alkalmazási szabályai (2) (a továbbiakban: alkalmazási szabályok) 12. cikke (1) bekezdésének jelenlegi változatával összhangban a képviselők jelenlétét nem lehet elektronikus úton igazolni. Továbbá a központi jelenléti ív jelentős emberi erőforrásokat igényel és gyakran hibákkal járó, manuális adatfeldolgozással jár.

               (2)

               Egy olyan önkéntes tesztelési szakaszt kell bevezetni, amely révén egy biometrikus technológiát felhasználó számítógépes rendszer felváltja a központi jelenléti ívet, lehetővé téve a képviselők jelenlétéről való észszerű meggyőződéshez szükséges, a megbízhatóságra és bizalmasságra vonatkozó garanciák ellenőrzését.

               (3)

               Egy új cikket kell beilleszteni az alkalmazási szabályok szövegébe egy olyan jogalap megteremtése érdekében, amely alapján a Parlament képes biztosítani, hogy – amennyiben megállapítást nyert, hogy egy akkreditált parlamenti asszisztens egy képviselő általi zaklatás áldozatává vált – az asszisztens felé fennálló pénzügyi kötelezettségeket továbbra is az érintett képviselő parlamenti asszisztensi költségtérítésének terhére teljesítsék, még akkor is, ha az érintett képviselő már nem jogosult az asszisztens által nyújtott szolgáltatásokra,

         ELFOGADTA EZT A HATÁROZATOT:
   1. cikk
   Az alkalmazási szabályok a következőképpen módosulnak:

               1.

               A 12. cikk (1) bekezdése helyébe a következő szöveg lép:
               „(1)   A képviselő jelenlétének igazolása a plenáris vagy más ülésteremben található jelenléti ív saját kezű aláírásával vagy az Elnökség által meghatározott időtartamra rendelkezésre álló központi jelenléti ív saját kezű aláírásával történik. Személyes aláírás helyett a képviselő jelenlétét elektronikusan is igazolhatja.”

               2.

               A szöveg a következő cikkel egészül ki:
               „34a. cikk
               Pénzügyi következmények akkreditált parlamenti asszisztenssel szemben elkövetett zaklatás esetén
               Amennyiben az elnök a zaklatást érintő belső kontradiktórikus eljárás nyomán megállapítja, hogy egy képviselő pszichológiailag vagy szexuálisan zaklatott egy akkreditált parlamenti asszisztenst, a Parlament a képviselőt az érintett akkreditált parlamenti asszisztens szerződése alapján terhelő minden pénzbeli kötelezettséget, különösen az asszisztens javadalmazását – az alkalmazási szabályok 33. cikkétől eltérve – az adott képviselő parlamenti asszisztensi költségtérítéséből vonja le anélkül, hogy a képviselő jogosult lenne az adott asszisztens által nyújtott további szolgáltatásokra.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2018. szeptember 1-jétől kell alkalmazni.

      (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének határozata (2008. május 19. és július 9.) az Európai Parlament tagjainak statútumára vonatkozó végrehajtási intézkedésekről (HL C 159., 2009.7.13., 1. o.).